cyanic-selkie/wikianc huggingface dataset:
จังหวัดปกครองตนเองชนชาติหุย หลินเซี่ย
หลินเซี่ย (เสี่ยวเอ้อร์จิง: ) ชื่อเดิม เหอโจว เป็นจังหวัดปกครองตนเองแห่งหนึ่งในมณฑลกานซู ประเทศจีน ตั้งอยู่ทางใต้ของนครหลานโจว ทางตะวันตกติดมณฑลชิงไห่ โดยเป็นจังหวัดปกครองตนเองของชนชาติหุย คือชาวจีนฮั่นที่นับถือศาสนาอิสลาม และยังมีอำเภอปกครองตนเองของชนชาติตงเซียง ซาลาร์ และเป่าอันซึ่งนับถือศาสนาอิสลามอีกสองแห่งขึ้นกับจังหวัดหลินเซี่ย
เขตการปกครอง
จังหวัดหลินเซี่ยมีการแบ่งเขตการปกครองเป็น 1 นครระดับอำเภอ, 5 อำเภอ และ 2 อำเภอปกครองตนเอง ได้แก่
การนำความร้อนของธาตุ (หน้าข้อมูล)
การนำความร้อนของธาตุเคมี (หน้าข้อมูล)
อายตนะ
อายตนะ (อ่านว่า อายะตะนะ) แปลว่า ที่เชื่อมต่อ, เครื่องติดต่อ หมายถึงสิ่งที่เป็นสื่อสำหรับติดต่อกัน ทำให้เกิดความรู้สึกขึ้น แบ่งเป็น 2 อย่างคือ
อายตนะภายนอกนี้เรียกอีกอย่างหนึ่งว่า อารมณ์ เมื่อตาเห็นรูป เรียกว่า สัมผัส รู้ว่ามีการเห็น เรียกว่าวิญญาณ เกิดความรู้สึกขึ้นเมื่อตาเห็นรูป เรียกว่า เวทนา
พระพิมลธรรม (ชอบ อนุจารี)
พระพิมลธรรม นามเดิม ชอบ ชมจันทร์ ฉายา อนุจารี เป็นราชบัณฑิตภาคีสมาชิกสาขาวิชากวีนิพนธ์ ประเภทวิชาวรรณศิลป์ สำนักศิลปกรรม สำนักงานราชบัณฑิตยสถาน ผู้เคยดำรงตำแหน่งเจ้าอาวาสวัดราษฎร์บำรุง เจ้าคณะจังหวัดชลบุรี เจ้าคณะตรวจการภาค 9 และ 2 และแม่กองธรรมสนามหลวง และเป็นผู้ริเริ่มให้มีวันอาสาฬหบูชาเป็นวันสำคัญทางพระพุทธศาสนาอีกวันหนึ่งในประเทศไทย
ชาติกำเนิด
พระพิมลธรรม มีนามเดิมว่า ชอบ ชมจันทร์ เกิดเมื่อวันอาทิตย์ที่ 23 มีนาคม พ.ศ. 2444 ตรงกับวันขึ้น 15 ค่ำ เดือน 4 ปีฉลู เวลา 24:00 น. เป็นบุตรคนที่ 3 ในจำนวน 6 คน ของนายชมและนางจันทร์ จันทร์พยอม ชาติภูมิอยู่ในตลอดเมืองเก่า อำเภอพนัสนิคม จังหวัดชลบุรี
ท่านเริ่มศึกษากับยายช้อย แล้วเข้าศึกษาที่วัดพลับจบการศึกษา
อุปสมบท
พระพิมลธรรม ได้บรรพชาเป็นสาเณรเมื่อปี พ.ศ. 2457 ที่วัดพลับ อำเภอพนัสนิคม โดยมีพระครูศรีพนัสนิคมเป็นพระอุปัชฌาย์ บวชได้ 2 ปี โยมยายพาไปเรียนบาลีที่วัดใต้ต้นลาน ขณะพระอธิการกรานเป็นเจ้าอาวาส ถึง พ.ศ. 2461 เจ้าอาวาสย้ายไปเป็นเจ้าอาวาสวัดหัวถนน ทำให้สำนักเรียนปิดลง โยมยายจึงได้พาไปฝากเป็นศิษย์สมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร
พ.ศ. 2465 ได้อุปสมบทเป็นพระภิกษุที่วัดมหาธาตุยุวราชรังสฤษฎิ์ โดยมีสมเด็จพระวันรัต (เฮง เขมจารี) เป็นพระอุปัชฌาย์ พระพิมลธรรม (ช้อย ฐานทตฺโต) และพระธรรมรัตนากร (สวัสดิ์ กิตฺติสาโร) เป็นพระกรรมวาจานุสาวนาจารย์
หนังสือที่เขียน
หนังสือที่นิพนธ์โดยพระพิมลธรรม (ชอบ อนุจารี)
มรณภาพ
พระพิมลธรรม (ชอบ อนุจารี) มรณภาพเมื่อวันที่ 24 พฤศจิกายน พ.ศ. 2535 เวลา 13.40 น. สิริอายุได้ มีพิธีพระราชทานเพลิงศพเมื่อวันที่ 29 กรกฎาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
สเปกโทรกราฟวัตถุมัว
สเปกโทรกราฟวัตถุมัว (Faint Object Spectrograph; FOS) เป็นเครื่องมือสเปกโทรกราฟที่ติดตั้งบนกล้องโทรทรรศน์อวกาศฮับเบิล ต่อมาถูกถอดออกแทนที่ด้วยสเปกโทรกราฟถ่ายภาพกล้องโทรทรรศน์อวกาศในปี ค.ศ. 1997
ฟุตซอลทีมชาติเบลารุส
ฟุตซอลแห่งชาติเบลารุส (Belarus national futsal team) เป็นตัวแทนของประเทศเบลารุสในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งเบลารุส
วัดโบสถ์เมือง
วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี
วัดโบสถ์เมือง สันนิษฐานว่าสร้างเมื่อปี  พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว
อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่ หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี
แนร์เกซี (จังหวัดอีลอม)
แนร์เกซี เป็นหมู่บ้านในตำบลแนโบแวต อำเภอกลาง เทศมณฑลเอย์วอน จังหวัดอีลอม ประเทศอิหร่าน จากสำมะดน พ.ศ. 2549 หมู่บ้านนี้มีประชากร 100 คนใน 19 ครัวเรือน ประชากรในหมู่บ้านนี้เป็นชาวเคิร์ด
ทางแยกต่างระดับศรีนครินทร์
ทางแยกต่างระดับศรีนครินทร์ เป็นทางแยกต่างระดับแห่งหนึ่งในพื้นที่เขตสวนหลวง กรุงเทพมหานคร เป็นจุดตัดระหว่างถนนศรีนครินทร์ ทางพิเศษศรีรัช ถนนพระราม 9 และทางหลวงพิเศษหมายเลข 7 และนอกจากนี้ ทางแยกต่างระดับศรีนครินทร์เป็นทางแยกต่างระดับรูปดอกจิก (Cloverleaf) อีกแห่งหนึ่งในประเทศไทย ในช่วงแรกของการเปิดใช้ทางหลวงพิเศษหมายเลข 7 ทางแยกต่างระดับแห่งนี้เคยเป็นทางแยกสัญญาณไฟจราจรระดับพื้นดิน ภายหลังมีการก่อสร้างทางแยกต่างระดับโดยความร่วมมือกันระหว่างกรมทางหลวง การทางพิเศษแห่งประเทศไทย (ทางพิเศษศรีรัช ส่วน D) และกรุงเทพมหานคร (ถนนพระราม 9)
ชัญษร สาครจันทร์
ประวัติ
ชัญษร สาครจันทร์ หรือ "ฟ้า" เกิดวันที่ 18 มิถุนายน พ.ศ. 2533 เป็นมิสไทยแลนด์ยูนิเวิร์ส คนที่ 12 ของประเทศไทยท่ามกลางความดีใจของบิดา สืบสมุทร สาครจันทร์ กัปตันสายการบินบางกอกแอร์เวย์ส และมารดา รตี ตั้งธรรมสถิตย์ ประกอบธุรกิจส่วนตัวประเภทจัดซื้อและซ่อมแซมอะไหล่เครื่องบินกองทัพเรือ รวมทั้งพี่ชาย มีสิทธิ์ สาครจันทร์
เซกันดี-ตาโกราดี
เซกันดี-ตาโกราดี (Sekondi-Takoradi) เป็นเมืองในประเทศกานา ที่รวมเมืองเซกันดีและเมืองตาโกราดีเป็นเมืองเดียวกัน มีประชากร 445,205 คน (ค.ศ. 2012) ตั้งอยู่ทางภาคตะวันตกของประเทศ เป็นเมืองศูนย์กลางการค้าและอุตสาหกรรม สินค้าสำคัญได้แก่ ไม้ซุง ไม้อัด อู่ต่อเรือ อุตสาหกรรมซ่อมแซมทางรถไฟ และน้ำมัน ห่างจากกรุงอักกราไปทางทิศตะวันออกเฉียงใต้ 177 กม. มีทางรถไฟเชื่อมต่อกับเมืองกูมาซี
ที่ตั้งของเมืองเซกันดีเดิมเป็นป้อมของชาวดัตช์และชาวอังกฤษ ต่อมากลายเป็นที่ตั้งของท่าเรือที่สำคัญของอาณานิคมโกลด์โคสต์ ในคริสต์ศตวรรษที่ 17 มีการสร้างท่าเรือในปี ค.ศ. 1928 ที่เมืองตาโกราดี
จังหวัดอิบารากิ
จังหวัดอิบารากิ เป็นจังหวัดของประเทศญี่ปุ่น ตั้งอยู่ในภูมิภาคคันโตของเกาะฮนชู อิบารากิมีประชากร 2,871,199 คน (1 มิถุนายน 2562) และมีพื้นที่ภูมิศาสตร์ 6,097.19 km2
ที่ตั้ง
จังหวัดอิบารากิตั้งอยู่ทางตอนเหนือของเขตคันโตและมีอาณาเขตครอบคลุมพื้นที่กลางของหมู่เกาะญี่ปุ่น ระยะทางจากจังหวัดอิบารากิถึงเมืองหลวงโตเกียวอยู่ระหว่าง 30 ถึง 150 กม. (100 กม. จากมิโตะ เมืองหลวงของจังหวัดอิบารากิ) และ 40 กม. จากสนามบินนานาชาตินาริตะถึงเมืองวิทยาศาสตร์สึกูบะ (Tsukuba Science City)
พื้นที่
จังหวัดอิบารากิมีพื้นที่ 6,093 ตารางกิโลเมตร กว้างใหญ่เป็นลำดับที่ 24 ของประเทศ ด้วยเหตุที่พื้นที่ของจังหวัดอิบารากิส่วนใหญ่เป็นพื้นที่ราบ พื้นที่ร้อยละ 64 (3,913 กม.) จึงเหมาะสำหรับเป็นที่อยู่อาศัย
ลักษณะทางภูมิศาสตร์
บริเวณภาคเหนือและตะวันตกเฉียงเหนือของจังหวัดอิบารากิ เป็นที่ตั้งของเทือกเขายามิโซะ เทือกเขาทากะ และเทือกเขาคูจิ ซึ่ง ทอดยาวจากเหนือมาใต้ เทือกเขาคูจิและเทือกเขาทากะตั้งอยู่บริเวณปลายด้านใต้ของเขตภูเขาอบุคุมะ แม่น้ำยามาดะ แม่น้ำซาโตะ แม่น้ำคูจิ และแม่น้ำนากะ ไหลผ่านบริเวณพื้นที่ราบลุ่มที่เป็นแอ่ง เทือกเขายามิโซะเริ่มต้นจากภูเขายามิโซะ ซึ่งเป็นภูเขา ที่สูงที่สุดในจังหวัด (1,022 ม.) กั้นพรมแดนทางตะวันตกเฉียงเหนือและทอดยาวไปทางใต้กั้นพรมแดนระหว่างจังหวัดอิบารากิกับจังหวัดโทชิกิ ต่อด้วยภูเขาคาบะและภูเขาสึกูบะ ส่วนเทือกเขาทากะประกอบด้วยภูเขาฮานาโซโนะ ภูเขาคามิเนะ และภูเขาทากาซูซุ
พื้นที่ราบโจโซ ซึ่งเป็นส่วนหนึ่งของพื้นที่ราบคันโต ครอบคลุมพื้นที่ภาคกลางและพื้นที่ภาคตะวันตกเฉียงใต้ของจังหวัด แม่น้ำโคคาอิและแม่น้ำคินุไหลลงไปทางใต้ผ่านพื้นที่ราบโจโซไปบรรจบกันกลายเป็นแม่น้ำโทเนะ บริเวณแม่น้ำโทเนะถือเป็นพื้นที่ราบลุ่มแม่น้ำที่ใหญ่ที่สุด จากนั้นแม่น้ำโทเนะจะไหลลงสู่มหาสมุทรแปซิฟิก
พื้นที่ทางตะวันออกเฉียงใต้เป็นที่ตั้งของทะเลสาบที่ใหญ่ที่สุดในญี่ปุ่น คือ ทะเลสาบคาซูมิกาอูระ และทะเลสาบคิตาอูระ
ส่วนทางตะวันออกชายฝั่งทะเลทอดยาว 190 กม.
เขตการปกครอง
จังหวัดอิบารากิประกอบด้วย 32 นคร 7 อำเภอ 10 เมือง และ 2 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2562 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดยนคร 32 แห่งในจังหวัดอิบารากิมีพื้นที่รวมกัน 5,090.39 ตารางกิโลเมตร หรือคิดเป็นร้อยละ 83.49 ของพื้นที่จังหวัด และมีประชากรรวม 2,647,421 คน หรือคิดเป็นร้อยละ 90.76 ของประชากรทั้งจังหวัด
อำเภอ เมือง และหมู่บ้าน
จังหวัดอิบารากิมี 7 อำเภอ โดยแต่ละอำเภอมีเขตการปกครองต่าง ๆ ดังนี้
ประชากร
ในปี 1947 ประชากรที่อาศัยอยู่ในจังหวัดอิบารากิมีเพียง 2 ล้านคน แต่ตั้งแต่ปี 1966 จำนวนประชากรได้เพิ่มขึ้นอย่างต่อเนื่อง และในปี 2014 ด้วยจำนวนประชากรประมาณ 2.93 ล้านคน ทำให้จังหวัดอิบารากิมีจำนวนประชากรอยู่ในลำดับที่ 11 จากจำนวนประชากรทั้งหมดของประเทศที่มีอยู่ 127 ล้านคน
กิ่งจังหวัดโอชิมะ (โตเกียว)
กิ่งจังหวัดโอชิมะ (大島支庁 (Ōshima-shichō)) เป็น 1 ใน 4 กิ่งจังหวัดของมหานครโตเกียว โดยขึ้นกับองค์การบริหารส่วนมหานครโตเกียว ส่วนงานกิจการทั่วไป (จิมะ หรือ ชิมะ แปลว่าเกาะ)
ประวัติศาสตร์
ประวัติความเป็นมาของกิ่งจังหวัดโอชิมะ เรียงตามปี ค.ศ.
ภูมิศาสตร์
กิ่งจังหวัดโอชิมะมีอาณาเขตครอบคลุมเมืองและหมู่บ้านต่อไปนี้
พรรคสังคมประชาธิปไตย (ประเทศไอซ์แลนด์)
พรรคสังคมประชาธิปไตย (Alþýðuflokkurinn, lit. People's Party) เป็นพรรคการเมืองในประเทศไอซ์แลนด์ ซึ่งมีอุดมการณ์ประชาธิปไตยสังคมนิยม ก่อตั้งเมื่อปี ค.ศ. 1916 โดยเป็นตัวแทนทางการเมืองของสหภาพแรงงานในประเทศไอซ์แลนด์ พรรคสังคมประชาธิปไตยเป็นสมาชิกแรงงานและสังคมนิยมระหว่างประเทศ ระหว่างปี ค.ศ. 1926 จนถึงปี ค.ศ. 1940
พารามอเตอร์
พารามอเตอร์ (Paramotor) คืออากาศยานขนาดเล็ก ใช้เครื่องยนต์ขนาดเล็กที่นักบินสามารถแบกบนหลังเหมือนแบกเป้ ประกอบกับร่มแบบมาตรฐานคล้ายกับที่ใช้ร่อนจากภูเขา แต่ด้วยเครื่องยนต์ทำให้พารามอเตอร์สามารถบินขึ้นลงได้อย่างอิสระมากว่าร่มร่อน( paraglide)
พารามอเตอร์ เป็นรูปแบบการบินที่ปลอดภัย และประหยัดที่สุด อุปกรณ์ต่างๆที่ใช้ในการบินสามารถจัดเตรียมเก็บขึ้นรถยนต์เพื่อเตรียมพร้อม บินได้ในเวลาเพียงไม่กี่นาที อัตราความเร็วในการบินจะอยู่ที่ประมาณ 40-55 กม./ชม. ขึ้นอยู่กับสมรรถนะของร่มด้วย เชื้อเพลิง 10 ลิตร จะบินได้ประมาณ 3 ชม. ดังนั้นถ้าสภาวะอากาศเอื้ออำนวย การบินแต่ละครั้งจึงไปได้ไกลกว่า 100 กม.
การบินในระดับความสูงที่ 500-1,000 ฟิต เป็นเรื่องที่น่าสนุก นักบินสามารถไต่ระดับความสูงขึ้นไปได้ถึง 10,000 ฟิต สถิติโลกบันทึกไว้ว่า ความสูงที่ทำไว้สูงสุดคือ 18,000 ฟิต จากระดับน้ำทะเล
เครื่องยนต์ที่ใช้กันแพร่หลายเป็นเครื่องยนต์ 2 จังหวะ สูบเดียว 210 ซีซี. ให้กำลัง 12-15 แรงม้า ในรุ่นที่ใช้ในการแข่งขันสามารถปรับแต่งเครื่องยนต์ขึ้นไปถึง 22-25 แรงม้า น้ำหนักสุทธิของชุดbackpackปกติแล้วจะน้อยกว่า 25 kg.พารามอเตอร์ ใช้เพื่อการสันทนาการ,การแข่งขัน,การถ่ายภาพทางอากาศ,การสำรวจป่าและทรัพยากร,การทหาร และอื่นๆ
แอฟริกาใต้ เป็นแหล่งผลิตพารามอเตอร์ที่มีชื่อเสียง และ ยังเคยเป็นเจ้าภาพจัด แข่งขัน World championship เมื่อปี 1996 ที่ Cato Ridge, Durban.
แหล่งข้อมูลอื่น
Moottoroitu varjoliito
สมาคมมหาวิทยาลัยเพื่อการวิจัยด้านดาราศาสตร์
สมาคมมหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) เป็นหน่วยงานความร่วมมือระหว่างมหาวิทยาลัยและสถาบันหลายแห่งเพื่อร่วมกันทำงานในโครงการสังเกตการณ์ทางดาราศาสตร์และการใช้งานกล้องโทรทรรศน์
ดาวเคราะห์น้อย 19912 Aurapenenta ตั้งชื่อเพื่อเป็นเกียรติในโอกาสครบรอบปีที่ 50 ขององค์กรเมื่อวันที่ 1 มิถุนายน ค.ศ. 2007
มะซารีชะรีฟ
มะซารีชะรีฟ (ดารี/مزارشریف; ) เป็นเมืองหลักของจังหวัดบัลข์ และเมืองที่ใหญ่เป็นอันดับ 4 ของประเทศอัฟกานิสถาน มีประชากรประมาณ 500,207 คนใน ค.ศ. 2021 เป็นเมืองหลักของจังหวัดบัลข์ มีพรมแดนติดกับเมืองกานดุซทางทิศตะวันออก คาบูลทางทิศตะวันออกเฉียงใต้ เฮราตทางทิศตะวันตกและประเทศอุซเบกิสถานทางทิศเหนือ เฮราตและจะลาลาบาดทางทิศตะวันออกและกันดะฮาร์ทางทิศใต้ ถือเป็นจุดยุทธศาสตร์ที่สำคัญของอัฟกานิสถานในเอเชีย เมืองเป็นหนึ่งในศูนย์กลางการท่องเที่ยวเพราะมีชื่อเสียงจากการมีมัสยิดอันโด่งดัง เช่นเดียวกับเป็นสถานที่สำคัญด้านโบราณสถานในสมัยเฮลเลนิสติก เมืองโบราณแบลค์ตั้งอยู่ในบริเวณใกล้เมืองนี้
มะซารีชะรีฟเป็นศูนย์กลางภูมิภาคในภาคเหนือของประเทศ อยู่ใกล้กับประเทศอุซเบกิสถานและประเทศทาจิกิสถาน และยังเป็นเมืองที่มีอัตราการเจริญเติบโตด้านการก่อสร้างสูงสุดคือ 91% และยังเป็นเมืองหลักที่อยู่ต่ำที่สุดของประเทศ โดยอยู่ในระดับความสูงเหนือระดับน้ำทะเลประมาณ 357 m ในช่วงสงครามโซเวียต–อัฟกานิสถานและสงครามกลางเมืองในภายหลัง เมืองนี้รอดพ้นจากหายนะที่เกิดขึ้นในเมืองใหญ่อื่น ๆ ของประเทศ และได้รับการยกย่องว่าเป็นหนึ่งในเมืองที่ปลอดภัยที่สุดของประเทศมาช้านาน
เอเบอร์ฮาร์ท เมล
เอเบอร์ฮาร์ท เมล (Eberhard Mehl; 20 เมษายน ค.ศ. 1935 – 29 มีนาคม ค.ศ. 2002) เป็นนักฟันดาบสากลชาวเยอรมัน เขาได้รับรางวัลเหรียญทองแดงในการแข่งขันทีมฟอยล์ในโอลิมปิกฤดูร้อน 1960 นอกจากนี้ เขายังเป็นผู้ฝึกสอนฟันดาบสากล ซึ่งนักเรียนที่ประสบความสำเร็จมากที่สุดของเขาคือ เด็นนิส เบาเออร์ และวีระเดช โค๊ธนี โดยทั้งสองต่างได้รับเหรียญทองแดงในโอลิมปิกฤดูร้อน 2000
การเลือกตั้งระบบสัดส่วนแบบบัญชีรายชื่อเปิด
การเลือกตั้งระบบสัดส่วนแบบบัญชีรายชื่อเปิด (open list) หรือ "แบบเปิด" เป็นการเลือกตั้งประเภทหนึ่งของระบบสัดส่วนแบบบัญชีรายชื่อ โดยผู้มีสิทธิเลือกตั้งมีส่วนในการเลือกผู้สมัครที่ชอบจากรายชื่อของพรรคการเมืองในพรรคการเมืองที่ต้องการเลือกได้ โดยระบบที่ตรงข้ามกันเรียกว่า ระบบปิด ซึ่งสมาชิก ผู้บริหาร หรือที่ปรึกษาพรรคการเมืองจะเป็นผู้กำหนดลำดับในบัญชีรายชื่อโดยที่ผู้ใช้สิทธิเลือกตั้งไม่สามารถเลือกบุคคลตามประสงค์ได้นอกเหนือจากลำดับที่จัดไว้แล้ว
นอกจากนี้ ระบบเปิดนี้ยังทำให้ผู้มีสิทธิสามารถเลือกบุคคลได้มากกว่าพรรคการเมือง โดยในแต่ระบบนั้นให้สิทธิของผู้มีสิทธิเลือกตั้งมากน้อยต่างกันในการเลือกผู้แทน โดยตัวเลือกที่ผู้มีสิทธิเลือกนั้นเรียกว่า "ผู้สมัครที่ชอบ" (preference vote) ซึ่งโดยมากการเลือกตั้งลักษณะนี้จะอนุญาตให้ผู้มีสิทธิเลือกผู้สมัครได้มากกว่าหนึ่งคนในระบบเปิด
ปีเตอร์ เปเยกรีนี
ปีเตอร์ เปเยกรีนี (สโลวัก: Peter Pellegrini) เป็นนักการเมืองชาวสโลวาเกีย และนายกรัฐมนตรีสโลวาเกียคนปัจจุบัน ก่อนหน้านี้เขาเคยดำรงตำแหน่งสำคัญในรัฐบาลหลายตำแหน่ง
มีชัย กิจบุญชู
พระคาร์ดินัลไมเกิ้ล มีชัย กิจบุญชู เป็นพระคาร์ดินัลชาวไทยคนแรก ปัจจุบันดำรงตำแหน่งอัครมุขนายกกิตติคุณมิสซังโรมันคาทอลิกกรุงเทพฯ
พื้นเพ
พระคาร์ดินัลไมเกิ้ล มีชัย กิจบุญชู เกิดวันที่ 25 มกราคม พ.ศ. 2472 ณ หมู่บ้านโบสถ์นักบุญเปโตร อำเภอสามพราน จังหวัดนครปฐม โดยเป็นบุตรของ ยอแซฟ ยู่ฮง และมารีอา เคลือบ กิจบุญชู มีพี่น้องทั้งหมดแปดคน เป็น ชายเจ็ดคน เป็นหญิงหนึ่งคน ตนเป็นบุตรคนที่ห้าของครอบครัว
เหตุการณ์สำคัญในชีวิต
เมื่อพระคาร์ดินัลเปาลู เอวาริสตู อาร์นส์ มรณภาพ พระคาร์ดินัลมีชัยจึงกลายเป็นพระคาร์ดินัลบาทหลวงที่อาวุโสที่สุด (Cardinal Protopriest)
การโจมตีรถไฟใต้ดินไทเป พ.ศ. 2557
'''การโจมตีรถไฟใต้ดินไทเป พ.ศ. 2557''' เกิดขึ้นเมื่อชายผู้หนึ่งใช้มีดไล่แทงผู้โดยสารรถไฟใต้ดินไทเป ณ วันที่ 21 พฤษภาคม 2557 เป็นเหตุให้มีผู้เสียชีวิตสี่คน และบาดเจ็บอีกยี่สิบเอ็ดคน นับเป็นการโจมตีรถไฟใต้ดินครั้งแรกในประเทศไต้หวันนับแต่เปิดทำการรถไฟใต้ดินเมื่อปี 2539
การโจมตี
เหตุเกิดเมื่อวันที่ 21 พฤษภาคม 2557 ณ รถไฟใต้ดินไทเปสายสีฟ้าซึ่งมุ่งหน้าไปทางตะวันตกระหว่างสถานีวัดหลงซานในกรุงไทเปและสถานีเจียงจื่อชุ่ยในนครไทเปใหม่ ซึ่งเป็นระยะทางที่ยาวที่สุดในระบบรถไฟฟ้าดิน กินเวลาเดินทางราวห้านาที
วันนั้น เวลาราว 16:25 นาฬิกา (เวลาท้องถิ่น) นักศึกษาคนหนึ่งนุ่งกางเกงขาสั้นสีดำ เสื้อยืดสีแดง มือถือมีดสองเล่มเข้าทิ่มแทงผู้โดยสารในขบวนรถที่กำลังเคลื่อนอยู่ ผู้โดยสารนับร้อยจึงหวีดร้องอื้ออึงและเรียกให้ช่วย ครั้นรถหยุด นักศึกษาคนดังกล่าวกระโจนออกจากรถเพื่อหลบหนี เจ้าหน้าที่ตำรวจจึงไล่กวด นักศึกษาผู้นั้นถูกผู้โดยสารคนหนึ่งถีบล้มลง เจ้าหน้าที่จึงจับไว้แล้วคุมไปสถานีตำรวจใกล้เคียง
สำนักข่าวเอบีซีว่า ผู้ก่อการมุ่งแทงที่หน้าอกและช่องท้อง ส่วน เดอะสเตรตส์ไทมส์ ว่า เห็นเลือดไหลนองฉานไปทั้งคันรถ
ผู้เสียหาย
เจ้าหน้าที่ตำรวจว่า มีผู้เสียชีวิตสี่คน คนหนึ่งเป็นชายอายุยี่สิบหกปี ศึกษาปริญญาโทอยู่ที่มหาวิทยาลัยเฉิงกงแห่งชาติ คนหนึ่งเป็นชายวัยยี่สิบแปดปี คนหนึ่งเป็นหญิงอายุสี่สิบเจ็ดปี และอีกคนหนึ่งเป็นหญิงอายุหกสิบสองปี สามคนแรกเสียชีวิตระหว่างนำส่งโรงพยาบาล คนสุดท้ายเสียชีวิตในห้องผ่าตัดสี่ชั่วโมงหลังถูกทำร้าย นอกจากนี้ มีผู้บาดเจ็บอีกยี่สิบเอ็ดคนเป็นอย่างน้อย ในจำนวนนี้ สิบคนบาดเจ็บสาหัส
ผู้ก่อการ
ผู้ก่อการชื่อ เจิ้ง เจี๋ย (鄭捷; Cheng Chieh) อายุยี่สิบเอ็ดปี เป็นนักศึกษาปีสอง มหาวิทยาลัยตงไห่ เขาตอบเจ้าหน้าที่ว่า ที่ประพฤติลงไปนั้นเพราะต้องการกระทำบางสิ่งบางอย่างที่ "ยิ่งใหญ่และสยองขวัญ" และครุ่นคิดเรื่องทำร้ายผู้คนมาแต่เด็กแล้ว มีแรงจูงใจเท่านี้ ไม่มีสาเหตุอื่นอีก
เจ้าหน้าที่มหาวิทยาลัยตงไห่ว่า เจิ้ง เจี๋ย ลงข้อความในเฟซบุ๊กตนเองเมื่อเดือนเมษายน 2557 ว่า "ปีนี้จะทำเรื่องใหญ่" มหาวิทยาลัยจึงส่งอาจารย์แนะแนวไปหาเขา อาจารย์กลับมารายงานว่า นักศึกษาปรกติดี มหาวิทยาลัยจึงพักเรื่องไว้เท่านั้น
เจิ้ง เจี๋ย กล่าวอีกว่า เดิมตั้งใจจะก่อการตอนสำเร็จการศึกษา แต่มาตกลงปลงใจเอาในสัปดาห์ก่อนว่า จะไม่รอให้เรียนจบแล้ว เพราะเหนื่อยหน่ายกับชีวิต เมื่อคิดได้ก็ไปซื้อมีดทั้งสองเล่มที่ร้านชำในกรุงไทเป เล่มหนึ่งยาวสามสิบเซนติเมตร อีกเล่มยาวสิบเซนติเมตร แล้วเลือกลงมือวันที่ 21 พฤษภาคม 2557 เพราะวันนั้นไม่มีเรียน
เจ้าหน้าที่ตำรวจว่า ไม่พบประวัติการใช้ยาเสพติดหรือจิตผิดปรกติของเจิ้ง เจี๋ย และจะตั้งข้อหาฆ่าคนให้แก่เขา
ฟุตบอลโลกหญิง 2015 กลุ่มดี
ตารางคะแนน
ใน รอบ 16 ทีมสุดท้าย:
บิลลีเดอะคิด
เฮนรี่ แม็คคาร์ตี้ (Henry McCarty; 17 กันยายน ค.ศ. 1859 – 14 กรกฎาคม ค.ศ. 1881) หรือเป็นที่รู้จักกันในนาม บิลลี่ เดอะ คิด และ '''วิลเลียม เอช. บอนนี''' เป็นมือปืนในสมัย คริสต์ศตวรรษที่ 19 เด็กหนุ่มผู้กลายเป็นโจรค่าหัวสูงคนหนึ่ง ด้วยความสูง 173 ซม. ตาสีฟ้า ผิวพรรณดี ชอบแต่งตัวเนี้ยบแบบมีรสนิยม และมีจุดเด่นอยู่ที่ฟันหน้าซี่ใหญ่สองซี่ แถมยังยิงปืนได้แม่นและเร็ว
เขาฆ่าคนไปแปดคนก่อนที่จะถูกยิงและเสียชีวิตในวัย 21 ปี นอกจากนั้นเขายังสู้ใน สงครามลินคอล์นเคาน์ตี้ และกล่าวกันว่าในสงครามนั้นเขาฆ่าไปถึงสามศพอีกด้วย
แมคคาร์ตี้ เป็นเด็กกำพร้าตอนอายุได้ 15 เขาถูกจับในข้อหาขโมยอาหารตอนอายุ 16 ในปี 1875 หลังจากนั้นสิบวันเขาปล้นร้านซักรีดจีน และถูกจับอีกครั้งหนึ่ง แต่ไม่นานนักเขาก็หลบหนีออกมาได้ เขาหลบหนีจาก ดินแดนนิวเม็กซิโก สู่ ดินแดนแอริโซนา ทำให้นอกจากเป็นคนนอกกฎหมายแล้ว เขายังเป็นคนหนีคดีอีกด้วย และในปี 1877 แมคคาร์ตี้ เริ่มเรียกตัวเองว่า "วิลเลียม เอช. บอนนี่ย์" ประกาศจับสองแบบในวันที่ 23 กันยายน 1875 เรียกเขาว่า "วิลเลียม. ไวร์ท หรือรู้จักกันดีในนาม บิลลี่ เดอะคิด"
ภายถ่าย
ในปี 2021 มีเพียงภาพเดียวเท่านั้น ที่ถูกรับรองว่ามีบิลลี่อยู่จริง ส่วนภาพอื่นเป็นเพียงการอ้างถึงเท่านั้น
สถานีขนส่งผู้โดยสารจังหวัดบุรีรัมย์
สถานีขนส่งจังหวัดบุรีรัมย์ เป็นสถานีขนส่งหลักของจังหวัดบุรีรัมย์
พระพิมลธรรม
พระพิมลธรรม เป็นราชทินนามสมณศักดิ์พระราชาคณะเจ้าคณะรองรูปหนึ่ง ในสมัยหลัง ๆ ได้พระราชทานเฉพาะพระภิกษุฝ่ายมหานิกาย ปัจจุบันไม่มีพระราชาคณะรูปใดได้รับราชทินนามนี้
สถานีขนส่งผู้โดยสารจังหวัดบุรีรัมย์
เส้นทาง
(ตลาดสด-สถานีรถไฟ-รพศ.บุรีรัมย์-บขส.บุรีรัมย์-เทคนิคบุรีรัมย์-มรภ.บุรีรัมย์-วงเวียนช้าง-สนามช้างอารีน่า-แยกภัทรบพิตร-เขากระโดง-ค่ายสมเด็จเจ้าพระยาฯ-มทบ.21-รพ.ค่ายสมเด็จเจ้าพระยาฯ-สถานพินิจฯ-อ่างเก็บน้ำห้วยจรเข้มาก) (บ้านซาด-รร.บัวหลวงวิทยาคม-บ้านบัว-ไทวัสดุ-แยกกระสัง(ดูโฮม)-โรบินสัน-บิ๊กซี-หัวลิง-แยกเสนศิริ-ทวีกิจซุปเปอร์ฯ-แยกบุลำดวน-รพช.-บขส.บุรีรัมย์-รพศ.บุรีรัมย์-สถานีรถไฟ-วัดอิสาณ-ยายอ่อน-บ้านโสน-บ้านยาง
พระพิมลธรรม
ประวัติ
สมณศักดิ์ที่ "พระพิมลธรรม" ปรากฏครั้งแรกในรัชสมัยสมเด็จพระศรีเสาวภาคย์ ว่าพระศรีสินซึ่งผนวชอยู่วัดระฆังเป็นผู้รู้พระไตรปิฎกและชำนาญพระเวท มีสมณศักดิ์เป็นพระพิมลธรรม์อนันตปรีชา ได้ปราบดาภิเษกเป็นสมเด็จพระเจ้าทรงธรรม ในทำเนียบตำแหน่งพระราชาคณะในกรุงครั้งกรุงเก่า ระบุว่าพระพิมลธรรม วัดรามาวาส เป็นเจ้าคณะรองคณะคามวาสีฝ่ายซ้าย ถึงสมัยกรุงรัตนโกสินทร์ได้เปลี่ยนเป็นเจ้าคณะรองคณะเหนือ แต่ก็มีข้อมูลว่า "พระพิมลธรรม" เป็นพระอาจารย์อีกรูปหนึ่งของสมเด็จพระนารายณ์ ทรงปรึกษาข้อราชการบ่อยครั้ง โดยเฉพาะเรื่องโหราศาสตร์ เชื่อกันว่าทำนายได้แม่นยำมาก เช่น เมื่อสมเด็จพระนารายณ์ ยกทัพไปตีเมืองอังวะ ครั้งนั้นพระยาสีราชเดโชถูกพม่าจับไป สมเด็จพระนารายณ์ทรงทราบข่าวก็ดำรัสสั่งตำรวจหลวงไปนิมนต์พระพิมลธรรม วัดระฆังเข้ามาให้จับยามดู พระพิมลธรรมตรวจดูแล้วถวายพยากรณ์ว่า พระยาสีหราชเดโชชัยจะสามารถหลุดฟื้นมาได้และกลับได้ชัยชนะ ซึ่งเหตุการณ์ก็เป็นไปตามคำทำนายนั้น
ฐานานุกรม
พระพิมลธรรม มีฐานานุศักดิ์ตั้งฐานานุกรมได้ 8 รูป ดังนี้
สมัยรัตนโกสินทร์
ในสมัยกรุงรัตนโกสินทร์มีผู้ได้รับพระราชทานสมณศักดิ์ที่ "พระพิมลธรรม" ดังนี้
เอ็นอาร์เค2
เอ็นอาร์เค2 เป็นสถานีของประเทศนอร์เวย์ ดำเนินการโดยนอร์เวย์บรอดคาสติ้งคอร์ปอเรชั่น (เอ็นอาร์เค) ออกอากาศครั้งแรกเมื่อวันที่ 1 กันยายน ค.ศ. 1996 มีสถานีพี่น้อง คือ เอ็นอาร์เค1 ออกอากาศรายการประเภทละคร คอมเมดี้ และข่าวสาร
กล้ามเนื้อเฟลกเซอร์ ดิจิทอรุม ซุเปอร์ฟิเชียลิส
กล้ามเนื้อเฟลกเซอร์ ดิจิทอรุม ซุเปอร์ฟิเชียลิส (Flexor digitorum superficialis) หรือ เฟลกเซอร์ ดิจิทอรุม ซับลิมิส (Flexor digitorum sublimis; FDS) เป็นกล้ามเนื้อกลุ่มงอนิ้วมือที่ข้อต่อระหว่างกระดูกนิ้วมือส่วนต้น (proximal interphalangeal joints) อยู่ที่พื้นที่ด้านหน้าปลายแขน (anterior compartment of the forearm) ในบางครั้งอาจจัดว่าเป็นกล้ามเนื้อที่อยู่ลึกที่สุดของกล้ามเนื้อชั้นตื้น (superficial layer) ของพื้นที่ด้านหน้าปลายแขน หรืออาจจัดแยกออกไปเป็นชั้นต่างหาก เรียกว่า ชั้นตรงกลาง (intermediate layer) ของพื้นที่ด้านหน้าปลายแขน
จุดเกาะต้นและจุดเกาะปลาย
กล้ามเนื้อนี้มีปลายจุดเกาะต้น 2 หัว คือ ฮิวเมอโรอัลนา (humeroulnar) และเรเดียล (radial) และระหว่างปลายจุดเกาะทั้งสองมีเส้นประสาทมีเดียน (median nerve) และหลอดเลือดแดงอัลนา (ulnar artery) ผ่าน
เอ็นกล้ามเนื้อยาว 4 อันออกมาจากกล้ามเนื้อนี้ตรงบริเวณใกล้กับข้อมือและวิ่งผ่านคาร์ปัล ทันเนล (carpal tunnel) (ซึ่งเกิดจากเฟลกเซอร์ เรตินาคิวลัม (flexor retinaculum)) เอ็นเหล่านี้ ร่วมกับเอ็นของกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) จะถูกหุ้มด้วยแผ่นปลอกเยื่อหุ้มคอมมอนเฟลกเซอร์ (common flexor sheath) เอ็นเหล่านี้จะเกาะกับขอบด้านหน้าของฐานของกระดูกนิ้วมือท่อนกลาง (middle phalanges) ของนิ้วทั้งสี่ (ยกเว้นนิ้วโป้ง) เอ็นของกล้ามเนื้อเฟลกเซอร์ ดิจิทอรุม ซุเปอร์ฟิเชียลิสเหล่านี้จะแยกออกที่ด้านปลาย เรียกว่า Camper's Chiasm เพื่อเป็นช่องให้เอ็นกล้ามเนื้อเฟลกเซอร์ ดิจิทอรุม โปรฟันดัสผ่าน
หน้าที่
หน้าที่หลักของกล้ามเนื้อเฟลกเซอร์ ดิจิทอรุม ซุเปอร์ฟิเชียลิสคิอการงอกระดูกนิ้วมือท่อนกลาง (middle phalanges) ที่ข้อต่อระหว่างกระดูกนิ้วมือส่วนต้น (proximal interphalangeal joints) อย่างไรก็ตามกล้ามเนื้อนี้ยังมีหน้าที่ต่อเนื่องอีกในการงอข้อต่อระหว่างฝ่ามือกับนิ้วมือ (metacarpophalangeal joints) และ ข้อมือ (wrist joint)
การทดสอบกล้ามเนื้อเฟลกเซอร์ ดิจิทอรุม ซุเปอร์ฟิเชียลิสทำโดย ให้งอนิ้วมือต้านแรงต้านที่ข้อต่อระหว่างกระดูกนิ้วมือส่วนต้น และให้นิ้วที่เหลือทั้งสามนิ้วเหยียดออกเต็มที่ (เพื่อให้กล้ามเนื้อเฟลกเซอร์ ดิจิทอรุม โปรฟันดัสไม่ทำงาน)
ย่านผิดปกติแอตแลนติกใต้
ย่านผิดปกติแอตแลนติกใต้ (South Atlantic Anomaly; SAA) เป็นย่านหนึ่งของผิวโลกที่อยู่ใกล้กับแนวการแผ่รังสีแวนอัลเลนเส้นในมากที่สุด ที่ระดับความสูงดังกล่าวความหนาแน่นของรังสีจะมีสูงกว่าย่านอื่นๆ แนวการแผ่รังสีแวนอัลเลนมีลักษณะสมมาตรกับแกนแม่เหล็กโลก ซึ่งสอดคล้องกับแกนการหมุนของโลกโดยทำมุมประมาณ 11 องศา แกนแม่เหล็กจึงเบี่ยงไปจากแกนการหมุนของโลกประมาณ 450 กิโลเมตร ผลจากการเบี่ยงเบนดังกล่าว เข็มขัดเส้นในของแนวการแผ่รังสีแวนอัลเลนจึงอยู่ใกล้ผิวโลกมากที่สุดที่บริเวณเหนือมหาสมุทรแอตแลนติกตอนใต้ ส่วนที่อยู่ห่างจากผิวโลกมากที่สุดอยู่ที่ประมาณเหนือมหาสมุทรแปซิฟิกตอนเหนือ
ย่านผิดปกติแอตแลนติกใต้ส่งผลกระทบอย่างมีนัยสำคัญต่อดาวเทียมและอวกาศยานสำรวจทางดาราศาสตร์ที่โคจรรอบโลกในระดับความสูงไม่กี่กิโลเมตรเหนือพื้นโลก วงโคจรในระดับนั้นทำให้ดาวเทียมเคลื่อนผ่านย่านความผิดปกติเป็นประจำและทำให้มันต้องได้รับรังสีระดับรุนแรงเป็นเวลาหลายนาทีในแต่ละครั้ง สถานีอวกาศนานาชาติที่โคจรในระดับดังกล่าวโดยมีมุมเบี่ยงเบน 51.6° ก็ต้องสร้างเกราะป้องกันพิเศษเพื่อป้องกันปัญหานี้ เครื่องมือวัดบนกล้องโทรทรรศน์อวกาศฮับเบิลก็ไม่สามารถใช้งานได้ทุกครั้งที่โคจรผ่านย่านนี้
จักรกลโมเลกุล
ในปีค.ศ. 2016 มีการมอบรางวัลโนเบลสาขาเคมีให้แก่ ศาสตราจารย์ ฌ็อง-ปีแยร์ ซอวาจ (Jean-Pierre Sauvage), ศาสตราจารย์ เซอร์ เจมส์ ฟราเซอร์ สต็อดดาร์ท (J. Fraser Stoddart) และศาสตราจารย์ เบน เฟรินกา (Ben Feringa) จากการออกแบบและสังเคระห์จักรกลโมเลกุลขึ้นมา
ตราแผ่นดินของยูโกสลาเวีย
ตราแผ่นดินของยูโกสลาเวีย ประกอบไปด้วยรูปคบเพลิง5อัน สื่อถึงสาธารณรัฐในยูโกสลาเวีย หมายถึง พี่น้องร่วมชาติ และ เอกภาพ เหนือคบเพลิงมีรูปดาวแดงขอบทอง รองรับด้วยรวงข้าวสาลีประกอบแถบแพรสีฟ้า ภายในแถบจารึกว่า "29-XI-1943" (29 พฤศจิกายน ค.ศ. 1943) ซึ่งเป็นวันที่ได้จัดการประชุมสภาแห่งชาติปลดปล่อยยูโกสลาเวีย ครั้งที่ 2 จัดขึ้นที่เมืองJajce ช่วงระหว่างสงครามโลกครั้งที่ 2 วันดังกล่าวถือว่าเป็นวันสถาปนาสหพันธ์สาธารณรัฐ (ภายหลังสงครามโลก ได้มีการเฉลิมฉลองวันดังกล่าว)
ราชอาณาจักรยูโกสลาเวีย
ตราแผ่นดินของราชอาณาจักรยูโกสลาเวียระหว่างปี 1918-1941 (เรียกว่าราชอาณาจักรแห่งชาวเซิร์บ โครแอต และสโลวีนจนถึงปี 1929) วิวัฒนาการมาจากตราแผ่นดินของเซอร์เบีย ตราอาร์มมีความคล้ายคลึงกันในเชิงกราฟิก โดยมีความแตกต่างที่สำคัญเพียงสองประการ ความแตกต่างประการแรกคือมงกุฎของราชวงศ์ ตราอาร์มของราชวงศ์เซอร์เบียแสดงถึงมงกุฎของราชวงศ์โอเบเรโนวิก ในขณะที่ตราอาร์มของราชวงศ์ยูโกสลาเวียแสดงถึงมงกุฎของราชวงศ์คาราจอเจวิช
ความแตกต่างที่สองเกี่ยวข้องกับโล่ที่อยู่เหนือนกอินทรีสองหัวสีขาว ตราอาร์มของเซอร์เบียก่อนหน้านี้แสดงเฉพาะไม้กางเขนเตตระแกรมของเซอร์เบีย ซึ่งเป็นตัวแทนของประเทศเซอร์เบียเท่านั้น เมื่อยูโกสลาเวียก่อตั้งขึ้นในปี 1918 โล่ที่อยู่ด้านบนได้เปลี่ยนไปรวมสัญลักษณ์สำหรับชาวโครแอต (กระดานหมากรุกสีแดงและสีขาว) และประเทศสโลวีเนียที่เพิ่งรวมเข้าเป็นสามประเทศอย่างเป็นทางการของยูโกสลาเวีย ตราอาร์มประกอบด้วยดาวหกแฉกสีทองสามดวงที่จัดเรียงเป็นรูปสามเหลี่ยมกลับหัว ซึ่งรับมาจากตราอาร์มของสโลวีเนียแห่งตระกูลเคานต์แห่งเซลเย ภาพตราแผ่นดินของราชวงศ์ยูโกสลาเวียปรากฏบนธนบัตร 10 ดีนาร์ยูโกสลาเวียของปี 1929
สหพันธ์สาธารณรัฐสังคมนิยมยูโกสลาเวีย
ระหว่างสงครามโลกครั้งที่ 2 (1943-1945) รัฐยูโกสลาเวียใช้ชื่อว่าสหพันธ์ประชาธิปไตยยูโกสลาเวีย (DFY) ในปี 1945 เปลี่ยนชื่อเป็นสหพันธ์สาธารณรัฐประชาชนยูโกสลาเวีย (FPRY) และอีกครั้งในปี 1963 เป็นสหพันธ์สาธารณรัฐสังคมนิยมยูโกสลาเวีย (SFRY) ตราสัญลักษณ์ของสังคมนิยมยูโกสลาเวียได้รับการออกแบบในปี 1943 และยังคงใช้มาจนถึงปี 1963 เมื่อประเทศได้รับการปฏิรูปและเปลี่ยนชื่อเป็นครั้งสุดท้าย มันมีคบเพลิงห้าอันล้อมรอบด้วยข้าวสาลีและเผาไหม้ด้วยกันในเปลวเพลิงเดียวกัน สิ่งนี้แสดงถึงภราดรภาพและความสามัคคีของห้าประเทศของยูโกสลาเวีย: ชาวโครแอต, ชาวมาซิโดเนีย, ชาวมอนเตเนกริน, ชาวเซิร์บ และ ชาวสโลวีนและชาวบอสนีแอก ไม่ได้เป็นตัวแทนในฐานะชาติที่เป็นส่วนประกอบ แม้ว่าจะมีชาวบอสนีแอก ที่ระบุว่าตัวเองเป็นชาติเกิดขึ้นตั้งแต่ปลายศตวรรษที่ 19 โดยอิทธิพลของตัวเลขเช่น เมห์เหม็ด คาเปตาโนวิช
ส่วนหนึ่งของการปฏิรูปในปี 1963 ชื่อของประเทศได้เปลี่ยนเป็นสหพันธ์สาธารณรัฐสังคมนิยมแห่งยูโกสลาเวีย และตราสัญลักษณ์ได้รับการออกแบบใหม่เพื่อแสดงถึงหกประเทศในสหพันธรัฐยูโกสลาเวีย (แทนที่จะเป็นห้าประเทศ) ตราสัญลักษณ์ใหม่นี้เป็นรุ่นสุดท้ายที่มีคบเพลิง 6 อัน และใช้งานอย่างเป็นทางการจนถึงปี 2536 (หลังการล่มสาลยของประเทศในปี 1992) วันที่ในตราแผ่นดินยังคงอยู่ในตราใหม่
แหล่งข้อมูลอื่น
Герб на Социалистическа федеративна република Югославия Grb SFRJ Státní znaky Jugoslávie Státní znak Socialistické federativní republiky Jugoslávie Wappen der Sozialistischen Föderativen Republik Jugoslawien Escudo de la República Federal Socialista de Yugoslavia Escudo da República Federal Socialista de Iugoslavia 유고슬라비아 사회주의 연방공화국의 국장 Grb SFRJ Stemma della Repubblica Socialista Federale di Jugoslavia סמל הרפובליקה הפדרלית הסוציאליסטית של יוגוסלביה Jugoslavijos herbas Грб на Социјалистичка Федеративна Република Југославија Herb Jugosławii Brasão de armas da República Socialista Federal da Jugoslávia Stema Republicii Socialiste Federative Iugoslavia Герб Югославии Grb Socialistične federativne republike Jugoslavije Грб Социјалистичке Федеративне Републике Југославије Grb SFRJ 南斯拉夫社會主義聯邦共和國國徽
ซูเปอร์บอมเบอร์แมน อาร์
ซูเปอร์บอมเบอร์แมน อาร์ (Super Bomberman R) เป็นเกมแอ็กชัน-เขาวงกตทีพัฒนาโดยโคนามิและเฮซาไดร์ฟ เกมนี้ได้เปิดตัวทั่วโลกสำหรับนินเท็นโดสวิตช์ในเดือนมีนาคม ค.ศ. 2017 ในฐานะส่วนหนึ่งของซีรีส์บอมเบอร์แมน และต่อมาสำหรับไมโครซอฟท์ วินโดวส์, เพลย์สเตชัน 4 และเอกซ์บอกซ์วัน ที่ได้รับการเปิดตัวในเดือนมิถุนายน ค.ศ. 2018
นอกจากนี้ยังเป็นภาคหลักแรกในรอบกว่าทศวรรษ และเป็นภาคแรกที่ได้รับการพัฒนาหลังจากการยุบตัวของบริษัทฮัดสันซอฟต์ในวันที่ 1 มีนาคม ค.ศ. 2012 เกมนี้ได้รับการตอบรับแบบผสมจากนักวิจารณ์ แม้ว่าจะมีการวิจารณ์หลายเรื่องก่อนเปิดตัว แต่ภายในเดือนสิงหาคม ค.ศ. 2018 ก็สามารถทำยอดจำหน่ายเกมได้กว่าล้านชุดทั่วโลก
รูปแบบการเล่น
ซูเปอร์บอมเบอร์แมน อาร์ เป็นเกมแอ็กชันที่ผู้เล่นเคลื่อนผ่านตารางสองมิติ และจะต้องดักรวมถึงวางระเบิดเพื่อเอาชนะคู่ต่อสู้ เกมดังกล่าวมีโหมดเนื้อเรื่องซึ่งประกอบไปด้วย 50 ด่าน และรองรับรูปแบบการเล่นแบบร่วมมือกันสำหรับผู้เล่นสองคน อีกทั้งเกมนี้ยังมีโหมดผู้เล่นหลายคนที่แข่งขันกันได้แปดคน ส่วนโหมดออนไลน์มีระบบลีก (เบบี เอ/บี, นอฝอิซ เอ/บี, แอมะเทอ เอ/บี, โปร เอ/บี, แชมป์ เอ/บี และ ก็อด เอ/บี) โดยเริ่มต้นในเบบีลีก บี ที่ผู้เล่นจะต้องชนะการแข่งขันเพื่อรวบรวมและรับคะแนนเพื่อความก้าวหน้า
โหมดการต่อสู้ประกอบด้วยสนามรบทั้งหมด 19 สนาม นอกจากเวทีคลาสสิกแล้ว มันยังมีเวทีหลายระดับ พร้อมสปริงบอร์ด, รูปแบบน้ำแข็ง, บล็อกที่เคลื่อนย้ายได้ ฯลฯ แต่ละสไตล์ที่เป็นเอกลักษณ์ นอกจากแปดบอมเบอร์แมนบราเธอส์และไฟฟ์แดสเทิร์ดลีบอมเบอร์สแล้ว ซูเปอร์บอมเบอร์แมน อาร์ ยังมีการเลือกตัวละครใหม่ที่มาจากโคนามิออริจินัลส์ เช่น แดรกคูลาบอมเบอร์, วิคไวเปอร์บอมเบอร์, โกเอมอนบอมเบอร์ และอื่น ๆ อีกมาก ซึ่งโดยรวมแล้ว มี 27 ตัวละคร ที่แต่ละตัวมีความสามารถพิเศษ
กรังด์ปรีซ์ ได้รับการนำเสนอพร้อมกับการอัปเดตในเดือนพฤศจิกายน ค.ศ. 2017 มันมีการต่อสู้ 3 ต่อ 3 ในการแข่งขันออฟไลน์หรือออนไลน์ภายใน 3 สนามที่แตกต่างกัน ข้างตัวละครใหม่ (มีความสามารถพิเศษ) เป้าหมายของผู้เล่นคือการรวบรวมอัญมณีให้ได้มากที่สุดภายในเวลาที่กำหนด สำหรับโหมดทางเลือกคือการต่อสู้แบบทีมซึ่งนับการชนะทั้งหมด (ระเบิดทำลาย)
เรื่องย่อ
เกมดังกล่าวประกอบไปด้วยโครงเรื่องเริ่มต้นใหม่ของเกมซูเปอร์บอมเบอร์แมนภาคก่อน มันเริ่มต้นในโรงเก็บขยะหุ่นยนต์ ที่จักรพรรดิบักเกลอร์ได้ฟื้นคืนชีพหุ่นยนต์ห้าตัวให้เป็นลูกน้องคนใหม่ของเขาในนาม ไฟฟ์แดซเทิดลิบอมเบอส์ (Five Dastardly Bombers) อย่างไรก็ตาม บนดาวเคราะห์บอมเบอร์ มีพี่น้องบอมเบอร์แมนใช้ชีวิตอยู่ เป็นหุ่นยนต์แปดตัวที่สร้างขึ้นเพื่อเป็นวีรบุรุษของจักรวาล โชคไม่ดี ที่มีเพียงไวต์ ซึ่งเป็นพี่ชายคนโตเท่านั้นที่มีความคิด และระเบียบวินัยที่เกี่ยวข้องกับบทบาทนี้ รวมถึงไม่มีโชคที่ทำให้น้องของเขาปฏิบัติภารกิจอย่างจริงจัง แบล็กเป็นคนหนีงานที่หมกมุ่นกับตัวเอง, พิงก์เป็นห่วงแฟชั่นและเรื่องซุบซิบมากกว่า, บลูชอบนอนทั้งวัน, เรดเป็นคนใจร้อนที่ไม่สามารถควบคุมได้, เยลโลว์ไร้เดียงสาต่อความผิด, อควาเกลียดความรุนแรง และกรีนเป็นคนฉลาดแกมโกงที่ใช้สถานภาพของเขาในฐานะน้องชายเพื่อจัดการกับพี่น้องของเขา ในขณะที่ไวต์พยายามที่จะพาน้องไปฝึกกับเขา โทรทัศน์ก็เริ่มส่งสัญญาณจากบักเกลอร์ ผู้ประกาศเป้าหมายของเขาที่จะพิชิตจักรวาล และแสดงให้เห็นว่ากองทัพของเขาได้ควบคุมดาวเคราะห์ห้าดวงในสตาร์รีสกายเนบิวลา ซึ่งสาบานว่าดาวเคราะห์ดวงอื่น ๆ ทั้งหมดจะตามไปในไม่ช้า เขาเสนอคำท้าให้ทุกคนต่อสู้กับไฟฟ์แดซเทิดลิบอมเบอส์ ซึ่งไวต์รับคำท้าในทันที และบังคับให้น้องของเขามากับเขา ขณะที่เขามุ่งหน้าไปยังสตาร์รีสกายเนบิวลา เพื่อเผชิญหน้ากับกองทัพบักเกลอร์
การตลาด
ซูเปอร์บอมเบอร์แมน อาร์ ได้รับการพัฒนาโดยโคนามิ และเฮซาไดร์ฟ รวมถึงหลาย ๆ คนที่เกี่ยวข้องกับเกมนี้เคยเป็นเจ้าหน้าที่ของฮัดสันซอฟต์ที่เคยทำงานในหัวเรื่องบอมเบอร์แมนภาคก่อน ๆ เกมดังกล่าวได้รับการประกาศเมื่อวันที่ 12 มกราคม ค.ศ. 2017 และเปิดตัววันที่ 3 มีนาคม ค.ศ. 2017 ในฐานะเกมคอนโซลนินเท็นโด สวิตช์ ในวันที่ 20 เมษายน ค.ศ. 2017 มีการประกาศเนื้อหาที่ดาวน์โหลดได้ฟรีพร้อมกับการอัปเดตเป็นประจำพร้อมกับการปรับปรุงเกมต่าง ๆ ชุดเนื้อหาที่ดาวน์โหลดได้ชุดแรกประกอบด้วยสี่ด่านใหม่และสองอุปกรณ์เสริมใหม่ การอัปเดตในอนาคตด้วยตัวละครที่สามารถเล่นได้จากแฟรนไชส์โคนามิอื่น ๆ—รวมทั้งวิคไวเปอร์จากกราดิอุส, ไซมอน เบลมอนต์ จากแคสเซิลเวเนีย และพีระมิดเฮดจากไซเลนต์ฮิลล์ 2—ก็ได้รับการหยอกล้อด้วย อัปเดตเพิ่มเติมด้วยการเพิ่มตัวละครใหม่และโหมดการเล่นเกมใหม่ทั้งหมดได้รับการเปิดตัวโดยโคนามิ พอร์ตสำหรับเพลย์สเตชัน 4, เอกซ์บอกซ์วัน และไมโครซอฟท์ วินโดวส์ ได้รับการเปิดตัวในเดือนมิถุนายน ค.ศ. 2018 แต่ละตัวละครมีลักษณะเฉพาะตัวของแพลตฟอร์ม ได้แก่ แรทเช็ท จากแรทเช็ทแอนด์แคลงค์ สำหรับเวอร์ชันเพลย์สเตชัน 4; มาสเตอร์ชิฟ จากซีรีส์เฮโล สำหรับเวอร์ชันเอกซ์บอกซ์วัน; และพี-บอดี จากพอร์ทัล 2 สำหรับเวอร์ชันวินโดวส์ ส่วนเวอร์ชันนินเท็นโดสวิตช์ต้นตำรับยังได้รับตัวละครพิเศษของตัวเองผ่านการอัปเดต ได้แก่ แมกซ์ของแฟรนไชส์บอมเบอร์แมน การอัปเดตในเดือนมิถุนายน ค.ศ. 2018 ได้เพิ่มนักมวยปล้ำระดับอาชีพดับเบิลยูดับเบิลยูอี เซเวียร์ วูดส์ ในฐานะตัวละครที่เล่นได้ พร้อมกับตัวละครโคนามิเพิ่มเติม เช่น โซลิด สเนค, เนคิด สเนค และไรเดน จากซีรีส์เมทัลเกียร์
การตอบรับ
พรีวิวของนินเทนโดไลฟ์ระบุว่า "ซูเปอร์บอมเบอร์แมน อาร์ จะไม่ทำลายส่วนใด ๆ ที่มีการระเบิดและการประทุษร้ายที่คุ้นเคย แต่ก็ไม่จำเป็นต้อง บางครั้ง การเล่นเกมเก่า ๆ ที่มีสีสันจะมีชีวิตชีวาในยุคนี้ ของความเข้มข้นและซับซ้อนที่มากกว่า" นี้ได้รับการย้ำในการรีวิวของพวกเขา ร่วมกับสตีฟ โบว์ลิง ที่อธิบายว่า "ไม่เต็มพิกัด" แต่ "ไปสู่ผู้เล่นหลายคน" สำหรับนินเท็นโดสวิตช์
ซูเปอร์บอมเบอร์แมน อาร์ ได้รับการตอบรับ "แบบผสม" จากการรวบรวมบทวิจารณ์ของเมทาคริติก ในประเทศญี่ปุ่น ยอดจำหน่ายสัปดาห์แรกของเกมสูงถึง 39,609 ชุด ซึ่งนับเป็นยอดขายสูงสุดในสัปดาห์แรกของเกมบอมเบอร์แมน ที่บอมเบอร์แมนเวิลด์เคยทำไว้ตั้งแต่ปี ค.ศ. 1998 ซึ่งจำหน่ายได้ 76,801 ชุดในสัปดาห์แรก ภายในเดือนสิงหาคม ค.ศ. 2018 เกมจำหน่ายได้กว่าล้านชุดทั่วโลกทั่วทุกแพลตฟอร์ม
โดะงู
thumb|200px|โดะงู ที่พบใน[[จังหวัดมิยะงิ]] โดะงู (土偶 (dogū)) เป็นจุลประติมากรรมอย่างหนึ่งของญี่ปุ่น พบในยุคโจมง (縄文時代) อันเป็นยุคก่อนประวัติศาสตร์ของญี่ปุ่น (กินระยะเวลาประมาณ 14,000 ปีก่อนคริสต์ศักราชถึง 300 ปีก่อนคริสต์ศักราช)
โดะงูเป็นประติมากรรมที่ปั้นเป็นรูปมนุษย์ขนาดเล็ก แต่มีรูปร่างประหลาด โดยมีดวงตากลมโต หัวใหญ่ เอวคอด และสะโพกใหญ่ แลดูคล้ายกับสวมชุดมนุษย์อวกาศ สวมหมวกขนาดใหญ่ หรือคาดเข็มขัดรูปร่างประหลาด โดยมีตำนานเล่ากันว่า โดะงูนั้นมาจากฟากฟ้าและเป็นผู้สั่งสอนศิลปะวิทยาการให้แก่มนุษย์ในยุคนั้นได้มากมาย ดังนั้น จึงมีความเชื่อบางอย่างว่า โดะงู อาจจะเป็นรูปปั้นของมนุษย์ต่างดาวก็ได้ ซึ่งนักโบราณคดีได้ทำการเก็บสะสมโดะงูที่มีลักษณะต่าง ๆ ได้มากถึง 15,000 ชุด
แต่ก็มีบางทฤษฎีอธิบายว่า โดะงูเป็นสัญลักษณ์ของการตั้งครรภ์ ซึ่งโดะงูก็คือ เทพมารดา
มีการอ้างอิงถึงโดะงูไว้ในวัฒนธรรมร่วมสมัยต่าง ๆ ของญี่ปุ่น เช่น โดเรมอน ในตอน กำเนิดประเทศญี่ปุ่น (ท่องแดนญี่ปุ่นโบราณ) ที่ออกฉายในปี ค.ศ. 1989 โดะงูก็เป็นหุ่นยนต์ตัวหนึ่งของมนุษย์จากโลกอนาคตที่มีแผนการจะยึดครองโลก
สเปกโทรกราฟต้นกำเนิดจักรวาล
สเปกโทรกราฟต้นกำเนิดจักรวาล (Cosmic Origins Spectrograph; COS) เป็นเครื่องมือวัดชิ้นหนึ่งที่อยู่ในแผนงานติดตั้งบนกล้องโทรทรรศน์อวกาศฮับเบิล จะนำขึ้นสู่อวกาศในภารกิจซ่อมบำรุงครั้งสุดท้ายในเดือนกุมภาพันธ์ ค.ศ. 2009 ออกแบบมาเพื่อถ่ายภาพสเปกโทรกราฟของคลื่นอัลตราไวโอเลตของแหล่งกำเนิดแสงแบบจุด เป้าหมายทางวิทยาศาสตร์ของเครื่องมือนี้รวมถึงการศึกษาจุดกำเนิดของโครงสร้างขนาดใหญ่ในเอกภพ การก่อตัวและวิวัฒนาการของดาราจักร รวมถึงการกำเนิดของกลุ่มดาวและระบบดาวเคราะห์ต่างๆ สเปกโทรกราฟต้นกำเนิดจักรวาลได้รับการพัฒนาและสร้างขึ้นโดยห้องวิจัยฟิสิกส์ดาราศาสตร์ที่ศูนย์ศึกษาฟิสิกส์ดาราศาสตร์และดาราศาสตร์อวกาศ (Center for Astrophysics and Space Astronomy; CASA) ที่มหาวิทยาลัยโคโลราโดที่เมือง Boulder
เครื่องมือนี้จะนำขึ้นไปติดตั้งแทนที่เครื่องแก้ไขภาพกล้องโทรทรรศน์อวกาศ (COSTAR) เพื่อให้ช่วยเหลือการทำงานของสเปกโทรกราฟถ่ายภาพกล้องโทรทรรศน์อวกาศซึ่งจะมีการซ่อมแซมในภารกิจซ่อมบำรุงคราวเดียวกัน โดยที่สเปกโทรกราฟกล้องโทรทรรศน์อวกาศจะทำงานที่ช่วงความยาวคลื่นที่กว้างกว่า ส่วนสเปกโทรกราฟต้นกำเนิดจักรวาลจะทำงานที่ละเอียดมากกว่าโดยเฉพาะในช่วงคลื่นอัลตราไวโอเลต
กล้ามเนื้อโปรเนเตอร์ ควอดราตัส
เนื่องจากกล้ามเนื้อนี้อยู่ในพื้นที่ด้านหน้าของปลายแขน (anterior side of the arm) จึงถูกเลี้ยงด้วยเส้นประสาทแอนทีเรียร์อินเตอร์ออสเซียส (anterior interosseous nerve) ซึ่งเป็นแขนงของเส้นประสาทมีเดียน (median nerve) และถูกเลี้ยงโดยหลอดเลือดแดงแอนทีเรียร์อินเตอร์ออสเซียส (interosseous artery)
จุดเกาะต้นและจุดเกาะปลาย
ใยกล้ามเนื้อวิ่งในแนวตั้งฉากกับทิศทางของแขน มาจากส่วนปลายสุด 1/4 ของกระดูกอัลนาด้านหน้าไปยังส่วนปลายสุด 1/4 ของกระดูกเรเดียสด้านหน้า
หน้าที่
เมื่อกล้ามเนื้อโปรเนเตอร์ ควอดราตัสหดตัว จะดึงด้านข้างของกระดูกเรเดียสเข้าหากระดูกอัลนา ทำให้ปลายแขนคว่ำลง กล้ามเนื้อนี้ยังช่วยให้กระดูก 2 ท่อนของปลายแขนยึดติดกัน
เอลฟ์จิฟู มเหสีของเอ็ดวี
เอลฟ์จิฟู (ภาษาอังกฤษ Ælfgifu) เป็นคู่สมรสของพระเจ้าเอ็ดวิกแห่งอังกฤษ (ครองราชย์ค.ศ.955-959) ในช่วงสั้นๆถึงปีค.ศ.957 หรือ 958 ข้อมูลน้อยนิดที่รู้ของพระนางมาจากฎบัตรของแองโกลแซ็กซัน อาจรวมถึงพินัยกรรม, พงศาวดารแองโกลแซ็กซัน และเรื่องราวที่ไม่ใช่เรื่องดีในชีวประวัตินักบุญ การอภิเษกสมรสของพระนางกับกษัตริย์ที่เป็นโมฆะภายในไม่กี่ปีของรัชสมัยของเอ็ดวิก ซึ่งดูเหมือนจะเป็นเป้าหมายของการชิงดีชิงเด่นทางของฝ่ายทางการเมืองที่รายล้อมรอบบัลลังก์ และในช่วงปลายยุค 950 เมื่อนักบวชนิกายเบเนดิกต์ ดันสตานและออสวาลด์ กลายเป็นนักบุญ ชื่อเสียงของพระนางเสื่อมเสียอย่างหนัก ทว่าในช่วงกลางยุค 960 ปรากฏว่าพระนางกลายเป็นเจ้าของที่ดินที่ร่ำรวยและมีความสัมพันธ์ที่ดีกับพระเจ้าเอ็ดการ์ และจากพินัยกรรมของพระนาง ทรงเป็นสตรีผู้มีพระคุณที่เอื้อเฟื้อศาสนสถานที่ที่มีสัมพันธไมตรีกับพระราชวงศ์ ที่โดดเด่นก็ได้แก่โอลด์มินสเตอร์กับนิวมินสเตอร์ที่วินเชสเตอร์
ภูมิหลังของตระกูล
เรื่องราวเกี่ยวกับภูมิหลังของตระกูลของเอลฟ์จิฟูมีสองข้อสันนิษฐานคือ (1) พระมารดาของนางมีชื่อว่าเอเธลจิฟู สตรีผู้เกิดมาสูงศักดิ์ และ (2) พระนางมีความเกี่ยวพันกับพระสวามี เอ็ดวิก เนื่องจากในปีค.ศ.958 การอภิเษกสมรสของทั้งคู่ถูกทำลายโดยอาร์ชบิชอปโอดาด้วยข้อหาที่ว่าทั้งคู่มีความสัมพันธ์ทางสายเลือดที่ใกล้ชิดกันเกินไป กล่าวคือจัดว่ามีสายเลือดเดียวกันซึ่งเป็นเรื่องต้องห้าม
เงื่อนงำที่เลื่อนลอยนี้ยังสร้างความเป็นไปได้สองอย่างที่อาจเป็นไปได้ทั้งคู่ว่าวงศ์วานของเอลฟ์จิฟูเป็นเชื้อพระวงศ์ ทฤษฎีที่หนึ่งบอกว่าพระนางเป็นสตรีชนชั้นสูงชาวเมอร์เซียที่สืบเชื้อสายมาจากผู้นำท้องถิ่นเอเธลฟริธแห่งเมอร์เซียกับภริยา เอเธลจิธ ที่อาจเป็นบุตรสาวของผู้นำท้องถิ่นเอเธลวูล์ฟกับพระนัดดาของคู่สมรสชาวเมอร์เซียของพระเจ้าอัลเฟรด เอลวิธ ทฤษฎีนี้ตั้งสมมติฐานมาจากความเป็นไปได้ที่ริสโบโร่ (บักกิ้งแฮมเชียร์) หนึ่งในทรัพย์สินของเอลฟ์จิฟูที่ถูกพูดถึงในพินัยกรรม เคยถูกถือครองโดยเอเธลจิธ จึงอาจเป็นไปได้ว่าเอลฟ์จิฟูรับช่วงต่อทรัพย์สินชิ้นนี้และชิ้นอื่นๆในบักกิ้งแฮมเชียร์ หากข้อสันนิษฐานนี้ถูกต้อง พระนางจะมีความเกี่ยวพันที่ใกล้ชิดมากกับตระกูลที่โดดเด่นทางการเมืองของผู้นำท้องถิ่นเอเธลสตานและผู้สืบเชื้อสาย
จุดเริ่มต้นของพระนางยังถูกแตกแยกออกเป็นอย่างอื่นอีก พระนางยกมรดกให้แก่เอลฟ์วาลด์และเอเธลวาลด์ที่ดูเหมือนว่าจะเป็นพระอนุชาและพระขนิษฐา เอลฟ์วารุ เอเธลวาลด์และเอลฟ์วาลด์ปรากฏตัวอีกครั้งในฐานะพระอนุชาและขุนนางในรายชื่อพยานของกฎบัตรหลวงนอกกฎหมายปีค.ศ.974 ซึ่งเป็นคนเดียวกับเอเธลเวิร์ดที่ได้รับการยืนยันในกฎบัตรหลวงช่วงปี ค.ศ.958 ถึง 977 ว่าเป็นขุนนางของกษัตริย์ และอาจเป็นขุนนางแห่งมณฑลเวสเซ็กซ์ผู้โด่งดังและผู้เขียนพงศาวดารที่อ้างตัวว่าสืบเชื้อสายมาจากพระเจ้าเอเธลเร็ดแห่งเวสเซ็กซ์ (เสียชีวิตปีค.ศ.871) โอรสองค์ที่สี่ของพระเจ้าเอเธลวูล์ฟ ข้อสรุปที่ได้คือหากผู้นำท้องถิ่นและผู้เขียนพงศาวดารเอเธลวาลด์เป็นพระอนุชาของพระนาง นางจะต้องมีสายเลือดของบรรบุรุษ พระเจ้าเอเธลเร็ด เช่นเดียวกับเขา จากสมมติฐานข้อนี้ เอลฟ์จิฟูจะเป็นพระญาติลำดับที่สามที่อยู่ถัดไปอีกหนึ่งขั้นของเอ็ดวิก
สำหรับทฤษฎีที่สองนั้นสันนิษฐานว่าสาขาของตระกูลหลวงสองสาขาที่แตกต่างกันอาจถูกรวมเข้าด้วยกันโดยการอภิเษกสมรสที่ให้กำเนิดเอลฟ์จิฟู พระนางอาจสืบเชื้อสายมาจากเอเธลจิธ ขณะที่พระบิดานิรนามของพระนางสืบเชื้อสายมาจากเอเธลเร็ด
การอภิเษกสมรส
ณ วันที่ไม่รู้วันที่แน่นอนราวๆ ช่วงราชาภิเษก พระเจ้าเอ็ดวิกวัยหนุ่มอภิเษกสมรสกับเอลฟ์จิฟู การอภิเษกสมรสกลายเป็นหนึ่งในการสมรสหลวงที่ก่อให้เกิดความขัดแย้งในอังกฤษศตวรรษที่ 10 พระอนุชาของเอ็ดวิก เอ็ดการ์ คือว่าที่รัชทายาท แต่โอรสตามกฎหมายที่ประสูติจากการอภิเษกสมรสครั้งนี้จะลดโอกาสที่จะได้เป็นกษัตริย์ของเอ็ดการ์ โดยเฉพาะหากพระบิดาและพระมารดาเป็นเชื้อพระวงศ์ ด้วยการถูกเลี้ยงดูโดยเอลฟ์วินน์ ภริยาของเอเธลสตานผู้เป็นกษัตริย์ครึ่งหนึ่ง ร่วมกับบุตรชายของนาง เอเธลวิน เอ็ดการ์ได้รับการสนับสนุนจากเอเธลสตานผู้เป็นกษัตริย์ครึ่งหนึ่ง (เสียชีวิตปีค.ศ.957) และบุตรชายที่มีฐานอำนาจเหนียวแน่นในเมอร์เซียและอีสต์แองเกลีย และเป็นผู้ที่ไม่มีทีท่าว่าจะเสียอำนาจและอิทธิพลให้กับพระญาติและพระสหายของเอลฟ์จิฟู หากข้อสันนิษฐานที่ว่าเอลฟ์จิฟูเป็นเชื้อพระวงศ์ของเมอร์เซียถูกต้อง อาจเป็นไปได้ว่าการอภิเษกสมรสจะมอบข้อได้เปรียบทางการเมืองที่จะทำให้เวสเซ็กซ์มีอำนาจควบคุมเหนือเมอร์เซียแก่เอ็ดวิก
พระมารดาของเอลฟ์จิฟู เอเธลจิฟูดูเหมือนจะมีบทบาทสำคัญที่ทำให้พระนางได้ลุกขึ้นมาโดดเด่นเคียงข้างกษัตริย์ ทั้งสองพระองค์ต่างเป็นพยานในกฎบัติที่บันทึกการแลกเปลี่ยนที่ดินระหว่างบิชอปบริทเฮล์มกับเอเธลวาลด์ที่ตอนนั้นเป็นอธิการอารามแห่งแอบิงเด็น และพระนามของทั้งสองพระองค์ปรากฏในฐานะผู้อุปถัมภ์คนสำคัญใน Liber Vitae ของนิวมินสเตอร์ วินเชสเตอร์ ช่วงต้นศตวรรษที่ 11 ในพินัยกรรม เอลฟ์จิฟูขอให้เอเธลวาลด์ ผู้อุปถัมภ์คนหนึ่งของพระนาง ช่วยพระนางไกล่เกลี่ยกับพระมารดา
มีความเป็นไปได้ว่าทั้งสองพระนางคือสตรีสองนางที่ถูกพรรณนาไว้ว่าเป็นคู่ขาของเอ็ดวิกในชีวประวัติของดันสตานโดยนักเขียน "บี" และของนักบุญออสวาลด์โดยเบิร์ทเฟิร์ธแห่งแรมซีย์ ทั้งสองฉบับลงวันที่ว่ามาจากราวค.ศ.1000 ชีวประวัติของดันสตานกล่าวหาว่าในงานเลี้ยงต่อจากการราชาภิเษกที่เป็นพิธีการที่ดิงสตัน (เซอร์รีย์) เอ็ดวิกลุกจากโต๊ะและแอบหนีเข้าห้องบรรทมเพื่อหมกมุ่นในโลกีย์กับสตรีสองนาง สตรีชั้นสูงที่ไร้ยางอาย พวกนางถูกพูดถึงว่าเกาะติดพระองค์ "เพื่อหาทางให้ตัวเองหรือบุตรสาวคนอื่นของตัวเองได้อภิเษกสมรสอย่างถูกต้องตามกฎหมายกับพระองค์" ด้วยความตกตะลึงกับการปลีกตัวที่ไม่เหมาะสมของเอ็ดวิก เหล่าขุนนางได้ส่งดันสตานและบิชอปไซน์ซิกมาใช้กำลังลากตัวกษัตริย์กลับไปที่งานเลี้ยง จากการกระทำครั้งนี้ ดันสตานได้กลายเป็นศัตรูของกษัตริย์ที่ได้ขับไล่เขาออกจากประเทศตามคำยุแยงของของเอลฟ์จิฟู ชีวประวัติของนักบุญออสวาลด์ของเบิร์ทเฟิร์ธได้เล่าว่ากษัตริย์ทรงอภิเษกสมรสแล้ว แต่ยังแอบหนีไปกับคนที่ต่ำศักดิ์กว่ามเหสีของพระองค์ อาร์ชบิชอปโอดาได้จับตัวสนมลับคนใหม่ของกษัตริย์ที่บ้านของนาง บีบนางให้ออกจากประเทศ และจัดการพฤติกรรมของกษัตริย์ให้เข้าที่เข้าทาง
เรื่องราวเหล่านี้ถูกเขียนขึ้นหลังจากเกิดเรื่อง 40 ปี ดูเหมือนจะเป็นการใส่ร้ายป้ายสีเพื่อสร้างความฉาวโฉ่ให้แก่การสมรสของพระองค์ ในปีค.ศ.958 อาร์ชบิชอปโอดาแห่งแคนเทอร์บรี ผู้สนับสนุนของดันสตาน ประกาศให้การอภิเษกสมรสของเอ็ดวิกและเอลฟ์จิฟูเป็นโมฆะด้วยข้อหาที่ว่าเป็นการผิดประเวณีของญาติที่มีสายสัมพันธ์ใกล้ชิดกันเกินไป อาจด้วยเหตุผลทางการเมืองมากกว่าทางศาสนาหรือทางกฎหมาย เพื่อสถานะของเอ็ดการ์ที่ได้รับการสนับสนุนเป็นรัชทายาทแห่งบัลลังก์ เป็นไปได้สูงว่าโอดาทำตามผู้ที่เห็นอกเห็นใจเอ็ดการ์ เหล่าบุตรชายของเอเธลสตานผู้เป็นกษัตริย์ครึ่งหนึ่งและพันธมิตร ดันสตาน
ในขณะที่ดันสตานและอาร์ชบิชอปโอดาต่อต้านการอภิเษกสมรส นักปฏิรูปนิกายเบเนดิกต์อีคนหนึ่ง เอเธลวาลด์ อธิการอารามแห่งแอบิงเด็นที่ต่อมาได้เป็นบิชอปแห่งวินเชสเตอร์ ดูเหมือนจะเอนเอียงไปทางสนับสนุนเอลฟ์จิฟู หนึ่งในกฎบัตรสองสามฉบับที่เอลฟ์จิฟูเป็นพยานเป็นเอกสารที่ออกโดยแอบิงเด็นที่ยืนยันการแลกเปลี่ยนที่ดินระหว่างเอเธลวาลด์กับบริทเฮล์ม ในการลงชื่อช่วงท้าย พระนางถูกระบุว่าเป็นมเหสีของกษัตริย์
เตรตายุค
เตรตายุค (อักษรเทวนาครี: त्रेता युग)หรือไตรดายุค คือหนึ่งในช่วงเวลาในสี่ช่วงเวลาของการเปลี่ยนแปลงของโลก ซึ่งอธิบายไว้ในคัมภีร์ฮินดู โดยมียุคอื่นอีกได้แก่ สัตยยุค ทวาปรยุค และ กลียุค ซึ่งทั้ง 4 ยุครวมกันเรียกว่ามหายุค มีระยะเวลา ๓,๖๐๐ ปีเทวดา หรือ1,296,000 ปีโลกมนุษย์ ซึ่งถือเป็นยุคเงิน
ลักษณะผู้คน
คนจะสูง 14 ศอก มีอายุอยู่ได้ถึง 10,000 ปี
ความสัมพันธ์ผู้คน
คุณภาพชีวิตนั้น คนจะอยู่ในความดีสามส่วน มีความไม่ดีหนึ่งส่วน
สภาพภูมิอากาศ
ดีและเลวในอัตราเดียวกัน
สถานีรถไฟชิบูยะ
สถานีรถไฟชิบูยะ (渋谷駅 (Shibuya-eki)) เป็นสถานีรถไฟตั้งอยู่ในเขตชิบูยะ กรุงโตเกียว ประเทศญี่ปุ่น มีจำนวนผู้โดยสารในปี พ.ศ. 2547 ถึง 2.4 ล้านคนต่อวัน นับเป็นสถานีรถไฟที่มีจำนวนผู้โดยสารมากที่สุดเป็นอันดับที่ 4 ในญี่ปุ่น (รองจากชินจูกุ อิเกบูกูโระ โอซากะ และอูเมดะ) เป็นสถานีต้นทางสำคัญในการเดินทางระหว่างเมืองสู่ชานเมืองทางด้านตะวันตกและใต้ของกรุงโตเกียว
เครื่องแก้ไขภาพกล้องโทรทรรศน์อวกาศ
เครื่องแก้ไขภาพกล้องโทรทรรศน์อวกาศ (Corrective Optics Space Telescope Axial Replacement; COSTAR) เป็นเครื่องมือที่ออกแบบขึ้นเพื่อแก้ไขปัญหาความคลาดทรงกลมของกล้องโทรทรรศน์อวกาศฮับเบิล ซึ่งเป็นสาเหตุให้การจับภาพสำหรับเครื่องมือวัดอื่นๆ มีความคลาดเคลื่อนไปหมด เครื่อง COSTAR สร้างโดยบริษัทบอลล์แอโรสเปซ นำขึ้นไปติดตั้งแทนที่เครื่องวัดความสว่างความเร็วสูง (High Speed Photometer; HSP) ในระหว่างภารกิจซ่อมบำรุงกล้องฮับเบิลครั้งที่ 1 เมื่อปี ค.ศ. 1993 สำหรับอุปกรณ์วัดที่สร้างขึ้นใหม่หลังจากนั้น ได้มีการออกแบบเพื่อชดเชยค่าความคลาดทรงกลมนี้ได้ด้วยตัวเองแล้ว
เครื่องแก้ไขภาพกล้องโทรทรรศน์อวกาศจะถูกถอดออกจากกล้องโทรทรรศน์อวกาศฮับเบิลในภารกิจซ่อมบำรุงครั้งที่ 5 ในปี ค.ศ. 2009 เพื่อจะติดตั้งสเปกโตรกราฟต้นกำเนิดจักรวาลแทนที่
เฟรนช์โอเพ่น
การแข่งขันเทนนิสเฟรนช์โอเพ่น หรือในชื่ออย่างเป็นทางการว่า โรลังด์ การ์รอส (ฝรั่งเศส: Tournoi de Roland-Garros, อังกฤษ: Roland Garros Tournament) เป็นการแข่งขันเทนนิสที่จัดการแข่งขันขึ้นในช่วงเดือนพฤษภาคม-มิถุนายนของทุกปี ที่สนามโรลังด์ การ์รอส กรุงปารีส ประเทศฝรั่งเศส
เฟนช์โอเพนเริ่มจัดการแข่งขันครั้งแรกเมื่อปี ค.ศ. 1891 โดยมีแชมป์คนแรกในประเภทชายเดี่ยวคือ Henry Briggs ชาวฝรั่งเศส ส่วนในประเภทหญิงเดี่ยว เริ่มมีการจัดการแข่งขันครั้งแรกขึ้นในปี ค.ศ.1897 โดยมีแชมป์คนแรกคือ Adine Masson ชาวฝรั่งเศส เฟรนช์โอเพน หรือ โรลังด์ การ์รอส เป็นการแข่งขันแกรนด์สแลมรายการที่สองของปี ถัดจากออสเตรเลียนโอเพน และเป็นการแข่งขันแกรนด์สแลมรายการเดียวที่แข่งบนคอร์ทดิน ด้วยลักษณะพื้นฐานของคอร์ทดินที่แตกต่างไปจากประเภทอื่น ทั้งความเร็วและการกระดอนของลูก ทักษะการเคลื่อนไหวของนักเทนนิสบนผิวคอร์ทดินจึงแตกต่าง ทำให้เฟรนช์โอเพน มักเป็นรายการที่ขัดขวางนักเทนนิสหลายคน เช่น พีท แซมพราส จิมมี คอนเนอร์ มาร์ตินา ฮินกิส และรวมไปถึง โรเจอร์ เฟเดอเรอร์ ในการเป็นผู้ชนะเลิศรายการแกรนด์สแลมครบทั้งสี่รายการ หลังจากก่อนหน้านี้เข้าถึงรอบชิงชนะเลิศมาแล้ว 3 ปีติดต่อกัน (2006, 2007, 2008) แล้วแพ้ให้กับ ราฟาเอล นาดาล ทั้ง 3 ปีที่เข้าชิงชนะเลิศ ได้แค่ตำแหน่งรองแชมป์ ไม่เคยได้ตำแหน่งแชมป์เฟรนช์โอเพนเลย
จนกระทั่งปี ค.ศ.2009 โรเจอร์ เฟเดอเรอร์ ที่เข้าถึงรอบชิงชนะเลิศเป็นปีที่ 4 ติดต่อกัน (2006, 2007, 2008, 2009) จึงคว้าแชมป์เฟรนช์โอเพนได้สำเร็จ เมื่อ ราฟาเอล นาดาล ไปพลาดท่าตกรอบ 16 คนสุดท้าย โดยแพ้ให้กับ โรบิน โซเดอลิง 1-3 เซต 2-6, 7-6(2), 4-6, 6-7(2) ทำให้ในรอบชิงชนะเลิศ โรเจอร์ เฟเดอเรอร์ ชนะ โรบิน โซเดอลิง 3-0 เซตรวด 6-1, 7-6(1), 6-4 คว้าแชมป์เฟรนช์โอเพ่นมาครองได้สำเร็จเป็นครั้งแรก และเป็นผู้ชนะเลิศรายการแกรนด์สแลมครบทั้งสี่รายการเป็นคนที่ 6 ต่อจาก อังเดร แอกอัซซี
ผู้ครองตำแหน่งชนะเลิศประจำปี 2021 คนปัจจุบันในประเภทชายเดี่ยวได้แก่ นอวาก จอกอวิช ส่วนในประเภทหญิงเดี่ยวได้แก่ บาร์โบร่า เครย์ชิโคว่า
สนามโรลังด์ การ์รอส
โรลังด์ การ์รอส ประกอบด้วย 2 คอร์ตใหญ่ คอร์ตที่ใหญ่ที่สุด คือ ฟิลิปเป ชาติเยร์ ความจุ 15,156 คน โดยตั้งชื่อตามประธานสหพันธ์เทนนิสฝรั่งเศส ส่วนอีกคอร์ต คือ ซูซานน์ ลองลอง ความจุ 10,068 คน ก่อสร้างขึ้นเมื่อปี ค.ศ. 1994 ตั้งชื่อตามนักเทนนิสหญิงชาวฝรั่งเศสเมื่อปี ค.ศ. 1997
นอกจากนี้แล้วยังยังมีคอร์ตขนาดกลาง ได้แก่ คอร์ตหมายเลข 1 รวมทั้งคอร์ตขนาดเล็กอีก 18 คอร์ต นอกจากนี้แล้วภายในบริเวณสนามโรลังด์ การ์รอส ยังประกอบไปผู้ให้บริการด้านต่าง ๆ เช่น ร้านอาหาร ธนาคาร ตลอดจนที่ทำการไปรษณีย์
UTC−01:00
UTC−01:00 คือ ออฟเซตเวลาสากลเชิงพิกัด ที่ ลบ 1 ชั่วโมงจากเวลามาตรฐานสากล (UTC)
พีระมิด (แก้ความกำกวม)
พีระมิด (pyramid) อาจหมายถึง
จังหวัดวากายามะ
จังหวัดวากายามะ ( (Wakayama-ken)) เป็นจังหวัดของประเทศญี่ปุ่นที่ตั้งอยู่ในภูมิภาคคันไซของเกาะฮนชู จังหวัดวากายามะมีประชากร 944,320 คน  และมีพื้นที่ 4724 km2 มีอาณาเขตติดต่อกับจังหวัดโอซากะทางทิศเหนือและจังหวัดมิเอะกับจังหวัดนาระทางทิศตะวันออกเฉียงเหนือ
วากายามะเป็นเมืองหลวงและเมืองใหญ่สุดของจังหวัด นอกจากนี้ ยังมีเมืองหลักอื่น ๆ ได้แก่ ทานาเบะ, ฮาชิโมโตะ และคิโนะกาวะ จังหวัดวากายามะตั้งอยู่ทางตะวันตกของคาบสมุทรคิอิบนช่องแคบคิอิซึ่งเชื่อมต่อระหว่างมหาสมุทรแปซิฟิกและทะเลเซโตะใน โดยอยู่ฝั่งตรงข้ามกับจังหวัดโทกูชิมะบนเกาะชิโกกุ
ภูมิศาสตร์
จังหวัดวากายามะตั้งอยู่บนปลายด้านใต้สุดของคาบสมุทรคิอิ โดยทิศตะวันตกและทิศใต้ติดต่อกับมหาสมุทรแปซิฟิก ทิศเหนือติดต่อกับจังหวัดโอซากะ และทิศตะวันออกติดต่อกับจังหวัดนาระและจังหวัดมิเอะ
การปกครอง
จังหวัดวากายามะประกอบด้วย 9 นคร 6 อำเภอ 20 เมือง และ 1 หมู่บ้าน ได้แก่
ผู้ครองราชสมบัติร่วม
ผู้ครองราชสมบัติร่วม เป็นสถานการณ์ที่ตำแหน่งผู้ปกครอง (เช่น เจ้าชาย เจ้าหญิง กษัตริย์ พระราชินี จักรพรรดิ หรือจักรพรรดินี) ซึ่งโดยปกติจะมีเพียงบุคคลเดียว แต่กลับมีผู้ปกครองขึ้นมาบริหารสองคนหรือมากกว่านั้น ซึ่งจะแตกต่างจากระบบการปกครองทวิราชาธิปไตย (Diarchies หรือ Duumvirates) อย่างเช่น การปกครองของนครรัฐสปาร์ตาโบราณและจักรวรรดิโรมัน พร้อมกับผู้สำเร็จราชการที่ซึ่งในกรณีส่วนใหญ่ผู้ปกครองที่ยังเยาว์วัยกว่าที่จะปกครองด้วยตนเองได้หรือไร้ความสามารถ โดยเฉพาะจะมีผู้อาวุโสเหนือผู้ปกครองและไม่ใช้อำนาจใด ๆ นอกเหนือจากการดำรงตำแหน่งประมุขแห่งรัฐตามกฎหมาย
ตัวอย่างทางประวัติศาสตร์
การครองราชสมบัติร่วมนั้นเป็นเรื่องปกติที่เกิดขึ้นในช่วงสมัยเฮลเลนิสติก ตามที่นักวิชาการท่านหนึ่งได้กล่าวว่า "โดยปกติแล้วสามารถอธิบายได้ว่าการครองราชสมบัติร่วมเป็นวิธีการหลีกเลี่ยงวิกฤตการสืบราชสันตติวงศ์หรือความขัดแย้งภายใน และเป็นการเสริมสร้างเอกลักษณ์และอุดมการณ์ของราชวงศ์" ตัวอย่างอื่นๆ ได้แก่ การครองราชสมบัติร่วมของพระเจ้าเฟรดเดอริกที่ 1 แห่งออสเตรียและจักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์ในราชอาณาจักรเยอรมนี นอกจากนี้ยังสามารถพบผู้ปกครองตามสิทธิ์ของพระมเหสี (Jure uxoris) ในราชอาณาจักรต่างๆ เช่น สเปนและโปรตุเกส (พระเจ้าเฟร์นันโดที่ 2 และสมเด็จพระราชินีนาถอิซาเบลที่ 1 แห่งกัสติยา, พระเจ้าเฟลิเปที่ 1 และสมเด็จพระราชินีนาถฆัวนาแห่งกัสติยา, พระเจ้าเปดรูที่ 3 และสมเด็จพระราชินีนาถมารีอาที่ 1 แห่งโปรตุเกส เป็นต้น) และในราชอาณาจักรนาวาร์ พระสวามีของสมเเด็จราชินีนาถผู้ทรงครองราชย์ทรงได้รับการขนานนามว่าเป็นผู้ปกครองร่วม
ปราสาทปักษีจำกรุง
ปราสาทปักษีจำกรุง (ប្រាសាទបក្សីចាំក្រុង บฺราสาทบกฺสีจำกฺรุง) เป็นปราสาทหินขนาดเล็ก สร้างขึ้นเป็นเทวาลัย ถวายแด่พระศิวะ ปราสาทแห่งนี้เคยมีเทวรูปพระศิวะทองคำประดิษฐานอยู่ด้วย ปราสาทแห่งนี้ตั้งอยู่ด้านซ้ายของนครธมเมื่อเข้าทางประตูด้านใต้ สร้างโดยพระเจ้าหรรษวรมันที่ 1 เพื่ออุทิศถวายพระเจ้ายโศวรมัน ผู้เป็นพระบิดา  การก่อสร้างแล้วเสร็จในรัชสมัยพระเจ้าราเชนทรวรรมันที่ 2 (ค.ศ. 944–968) นับว่าสร้างก่อนปราสาทแปรรูป
คำว่า "ปักษีจำกรุง" หมายถึง ปักษีหรือนกอยู่ภายใต้ปีกที่กางออก ด้วยมีตำนานว่า พระราชาทรงพยายามจะหนีข้าศึกที่เข้ามาโจมตีพระนคร แต่พลันมีพญานกตัวมหึมา ร่อนลงมาสยายปีกคุ้มครองพระองค์เอาไว้